Дуьххьара Хьайбахьехь хиллачух яздина 1989 шарахь кегийрхойн «Комсомолийн тайпа» газетехь журналисто Бицоев СаӀида, цуо дӀаяздина зорбатуьйхира Мальсагов Дзияутдинан дийцар Сулейманов Ахьмадан, Гаев Саламатан а, Хожаев Далханан а могӀанашца цхьана. Зорбатоьхначо шуьйра юкъараллин резонанс йираxa0— ша йолчу республикехь йийца яьккхира статья, амма Ӏедало цхьан а реакци ца йира. Республикин прессо а, телевиденино а цагуш санна йитира стаья, иштта терго ца йира обкоман пленумо. Оццу шарахь Хьайбахьехь лаьцна материал зорба туьйхира «Огонёк» журналехь. 1989 шеран 8 октябрехь Хьайбахьехь дукха халкъ а гуллалуш митинг хилира.